**vuotta**

**år**

**years**

**years**

**22**

|  |  |
| --- | --- |
| usp logo170107 | ULKOSUOMALAISPARLAMENTTI  UTLANDSFINLÄNDARPARLAMENTET - FINNISH EXPATRIATE PARLIAMENT |

**Ulkosuomalaisparlamentti (USP)**Vuonna 1997 perustettu ulkosuomalaisparlamentti (USP) on ulkosuomalaisyhteisöjen **yhteistyöfoorumi**, jossa maailmalla asuvat suomalaiset päättävät yhdessä tärkeiksi kokemistaan asioista. USP on maailman suomalaisten **linkki** Suomeen. USP:n tehtävä on toimia **vaikutuskanavana** niin, että ulkosuomalaisten yhteiset näkökulmat huomioidaan julkishallinnon päätöksissä ja lainsäädännössä. Parlamentin istunnon päätöslauselmien yhteenveto luovutetaan Suomen pääministerille jonka kansliasta se lähtee lausuntokierrokselle valtioneuvostoon. Ulkosuomalaisyhteisö voi osallistua USP:n toimintaan vahvistamalla sen säännöt. Toimintaan ei sisälly taloudellisia etuja tai velvoitteita ja se on puoluepoliittisesti sitoutumatonta. Säännöt on ratifioinut 540 ulkosuomalaisyhteisöä 36 maasta. Ne voivat lähettää edustajansa **parlamentin istuntoon ja jättää aloitteita istunnon käsiteltäväksi.** Vuonna 2017 20-vuotisjuhlaistunto hyväksyi 56 päätöslauselmaa. Siihen osallistui 193 ulkosuomalaisyhteisöä, 186 edustajaa ja 74 tarkkailijaa (260 istunto-osallistujaa). Seuraava, 10. istunto kokoontuu 11.-12.6.2020 Finlandia-talossa.

**USP:n alueellisesti koottu puhemiehistö** johtaa työtä istuntojen välissä. Puhemiehistö hoitaa ulkosuomalaisten edunvalvontaa ja kokoontuu Helsinkiin vuosittain. Puhemies on kulloinenkin Suomi-Seuran puheenjohtaja**.**

**USP:n sihteeristönä** toimii ulkosuomalaisten asiantuntija- ja palvelujärjestö **Suomi-Seura ry**. Seura vahvistaa 2 miljoonan ulkosuomalaisen yhteyksiä Suomeen, tuo ulkosuomalaisuutta näkyväksi yhteiskunnallisessa keskustelussa ja päätöksenteossa ja välittää ajanmukaista tietoa Suomesta maailmalle. Suomi-Seura edistää ulkosuomalaisten ja Suomen välistä vuorovaikutusta, vaalii kulttuurista yhteyttä ja vahvistaa Suomi-kuvaa. Seuran juhlavuoden 2017 yhteishanke *Suomi 100 Maailmalla* Kirkon ulkosuomalaistyön (Kirkkohallitus) ja Siirtolaisuusinstituutin kanssa jatkuu nimellä *Suomi Maailmalla*.

[www.usp.fi](http://www.usp.fi)  *Ulkosuomalaisparlamentti* [www.suomi-seura.fi](http://www.suomi-seura.fi)  *Suomi-Seura ry*

Hallituksen puheenjohtaja: Markus Aaltonen

1. varapuheenjohtaja: Kimmo Kajaste
2. varapuheenjohtaja: Maria Lohela

****Jäsenet (varajäsen suluissa): (Aaltosen varajäsen: Arja Alho), (Kajasteen varajäsen: Marja Ala-Kokko), (Lohelan varajäsen: Hannu Suihkonen), Jaana Tapanainen-Thiess (Tuomas Martikainen), Petri Tuomi-Nikula (Johanna Peltoniemi), Tarja Valde-Brown (Tuomas Leppilampi), Malin Lindholm (Anna Munsterhjelm), Larserik Häggman (Veera Toivonen), Pasi Tuominen (Laura Kamras) (UM mandaatti)

ULKOSUOMALAISPARLAMENTTI

**Puhemiehistö (2017-2020):**

Markus Aaltonen, puhemies (25.4.2019 asti Jarmo Virmavirta)

Seija Sjöstedt, varapuhemies, Pohjois-Euroopan alue

Barbro Allardt Ljunggren, varapuhemies, Suomenruotsalaiset maailmalla

Sakari Neuvonen, varapuhemies, Itä-Euroopan alue

Kati Hognes, varapuhemies, Keski-Euroopan alue

Katia Brunetto, varapuhemies, Etelä-Euroopan, Afrikan ja Lähi-Idän alue

Hanna Wagner, varapuhemies, Yhdysvaltojen ja Latinalaisen Amerikan alue

Veli Niinimaa, varapuhemies, Kanadan alue

Mikko Pekkala, varapuhemies, Australian ja Aasian alue